《学厅桃符》
宋代·方蒙仲

非民非吏一闲身，倏忽空山又见春。
明月清风终岁有，浮云苍物几番新。
不知世有弹冠事，但愿门多挟册人。
畴昔东嘉子徐子，勉旃傥可嗣芳尘。

作者简介：（1214—1261）宋兴化军莆田人，初名澄孙，字蒙仲，以字行。方大东子。理宗淳祐七年进士。历邵武军教授，泉州通判。知邵武军，表倡儒术，请立樵川书院，以广教学，治以最闻。官至秘书丞。始以文字见知于贾似道。及似道相，独求外补。有《女教》、《通鉴表微》、《洞斋集》。